গত জুন মাসের আবহাওয়া পরিস্থিতি পর্যালোচনা করে আবহাওয়া বিভাগ জানায়, গত মাসে সারাদেশে স্বাভাবিক অপেক্ষা ২৯ শতাংশ কম বৃষ্টিপাত হয়েছে। ঢাকা, চট্টগ্রাম, সিলেট, রাজশাহী ও বরিশাল বিভাগে স্বাভাবিক অপেক্ষা কম বৃষ্টিপাত হয়েছে। তবে ময়মনসিংহ ও খুলনা বিভাগে স্বাভাবিক বৃষ্টিপাত হয়েছে। জুন মাসের ১৭ তারিখে বাংলাদেশে দক্ষিণ-পশ্চিম মৌসুমি বায়ুমালা তথা বর্ষার বায়ু বিস্তার লাভ করে। তবে তা কম সক্রিয় ছিল। গত মাসে বঙ্গোপসাগরে দু’টি মৌসুমি লঘুচাপ সৃষ্টি হয়। কিন্তু এর একটিও নি¤œচাপে পরিণত হয়নি। জুন মাসে বাংলাদেশে দক্ষিণ-পশ্চিম মৌসুমি বায়ু (বর্ষাকাল) কম সক্রিয় থাকায় ঢাকা, চট্টগ্রাম, সিলেট, রাজশাহী ও বরিশাল বিভাগে স্বাভাবিক অপেক্ষা কম বৃষ্টিপাত হয়েছে। বৃষ্টিপাত ছাড়া কৃষি আবহাওয়ার পূর্বাভাস এবং নদ-নদীর অবস্থা গত জুন মাসের পূর্বাভাসের সাথে সঙ্গতিপূর্ণ ছিল বলে জানায় আবহাওয়া বিভাগ।